Ericu950/Stoicheia-meter-silver huggingface dataset:
ἀδελφὸν ἐκάλει καὶ ὡς ἐχθρὸν ἀνῄρει .
διὰ τοῦτο κακὸν ἡ ὑπόκρισις 0 .
ἀλλαχοῦ δὲ ὅταν ὁ ἀδικούμενος εὐεργετήσῃ τὸν ἀδικοῦντα , ἐπαίνου ἐστὶ τὸ ἔργον .
ὁ Ἰακὼβ ἐφοβεῖτο τὸν ἴδιον ἀδελφὸν τὸν Ἠσαῦ καὶ παρεκάλει τὸν θεὸν λέγων ·
ἐξελοῦ με ἐκ χειρὸς τοῦ ἀδελφοῦ μου , μὴ ἐλθὼν ἀποκτείνῃ με .
ὅτε μέντοι εἶδεν αὐτὸν , τιμᾷ καὶ λέγει ·
Εἶδον τὸν πρόσωπόν σου ὡς ἂν τις ἴδῃ πρόσωπον θεοῦ .
ἰδὼν δὲ αὐτὸν ὡς πολέμιον , ὡς φονέα , ἐπειδὴ ᾔδει ὅτι οὐκ ἔλεγεν ἵνα ἐπιβουλεύσῃ , ἀλλ ἵνα ἐπιβουλὴν φύγῃ , συνέγνω ὁ θεός 0 .
Οὕτω τις ἐὰν φιλίας προσενέγκῃ ῥήματα , οὐχ ἵνα δολιεύσηται , ἀλλ ἵνα τὸν δόλον ἐκφύγῃ , οὐκ ἀγανακτεῖ ὁ θεός .
Αὐτοῦ γάρ ἐστι διδάσκαλος .
λόγος ὑποπίπτων ἀποστρέφει ὀργήν .
ἤδη οὖν , φησί , τοῦ διαβόλου βεβληκότος εἰς τὴν καρδίαν Ἰούδα παραδοῦναι τὸν σωτῆρα , ὁ σωτὴρ νικῆσαι θέλων τὴν ἀγνωμοσύνην τῇ φιλανθρωπίᾳ καὶ τῇ ἐπιεικείᾳ τὴν ἀλαζονείαν λῦσαι , ἔνιψεν αὐτοῦ τοὺς πόδας .
ἐγὼ οὐ τοσοῦτον θαυμάζω τὸν δεσπότην τὰ ἴδια ποιοῦντα  Ἔργον γὰρ ἦν αὐτοῦ ἡ ἐπιείκεια .
ὅσον ἐκεῖνον δόλου γέμοντα 0 .
ποίᾳ καρδίᾳ προέτεινε τοὺς πόδας ;
πῶς ἔβλεπε τὰς ἁγίας χεῖρας τοῦ δεσπότου περὶ τοὺς πόδας αὐτοῦ στρεφομένας ;
πῶς οὐκ ἐνάρκησε ;
πῶς οὐκ ἔφριξεν ;
ἀλλ ὅμως ἡ ἀνεξίκακος φύσις μακροθυμεῖ .
φαίνεται δὲ καὶ πρῶτον νίψας αὐτόν .
Εἰ μὴ ἔνιψε τοὺς πόδας τοῦ προδότου , ἀλλὰ νίπτων τῶν ἄλλων αὐτὸν κατέλιπε , κ ἀκεῖνο ἦν τοῦ δεσπότου ἀλλότριον καὶ ὁ Ἰούδας εὔλογον ἔλαβεν ἀφορμήν .
Αὐτός με ἀφώρισεν ·
αὐτός με ἠλλοτρίωσε ·
πάντων ἔνιψε τοὺς πόδας , ἐμὲ δὲ κατέγνω .
ποίᾳ ψυχῇ ἐδυνάμην εἶναι μετ αὐτοῦ ;
Εἶδεν ὁ θεὸς καρδίαν συντετριμμένην καὶ οὐκ ἠθέλησε τὸ ἀφ ἑαυτοῦ συντριβόμενον αὐτὸς συντρίψαι .
καὶ τοῦτο ἦν τὸ κάλαμον συντετριμμένον μὴ κατεάξῃς .
ὅμως ἔνιψε τῶν μαθητῶν τοὺς πόδας .
ἦλθε τελευταῖον ἐπὶ τὸν Πέτρον .
ἐν ὅσῳ δὲ τοὺς ἄλλους ἔνιπτεν ὁ σωτήρ , ἐννοεῖ Πέτρος τὸ ἀξίωμα τοῦ δεσπότου καὶ τὴν εὐτέλειαν τῶν ἀνθρώπων , τὸ ταπεινὸν τῶν ἀνθρώπων καὶ τὴν δόξαν τοῦ δεδοξασμένου , καὶ ὥρισε παρ ἑαυτῷ τὸ μὴ καταδέξασθαι .
ἦλθε πρὸς αὐτὸν ὁ σωτὴρ καὶ λέγει ἐκεῖνος ·
κύριε , σὺ μου νίπτεις τοὺς πόδας ; .
σὺ εἶ ὁ νεκροὺς ἐγείρων , ὁ λεπροὺς καθαρίζων  Τὸ γὰρ σὺ πολλὴν ἔχει δύναμιν .
σὺ , ᾧ ἐγὼ ἐμαρτύρησα ὅτι σὺ εἶ ὁ Χριστὸς ὁ υἱὸς τοῦ θεοῦ τοῦ ζῶντος 0 .
Εἰ μὲν ἀπὸ ἀγνοίας εἶπον , συνέβη ἂν ὑπόνοιαν ἀνθρωπίνην εἶναι .
Εἰ δὲ σύ μου τὴν φωνὴν ἐσφράγισας λέγων ὅτι ὁ πατήρ μου ὁ ἐν οὐρανοῖς ἀπεκάλυψέ σοι , ἀνέχῃ οἰκέτου πόδας πλῦναι χερσὶ δεσπότου ;
Οὐ μὴ νίψεις τοὺς πόδας εἰς τὸν αἰῶνα .
τί οὖν ὁ σωτήρ 0 ;
διεσκέδασε τὴν φωνὴν αὐτοῦ .
ὃ ποιῶ φησι νῦν σὺ οὐκ οἶδας , γνώσῃ δὲ μετὰ ταῦτα , ἀντὶ τοῦ ἀγνοεῖς μου τὸν σκοπὸν τοῦ ποιοῦντος .
Οὐκ ἠνείχετο , ἀλλὰ ταῦτα ἀκούσας λέγει ·
Οὐ μή μου νίψεις τοὺς πόδας εἰς τὸν αἰῶνα .
ἔδειξε ψυχὴν ἀδάμαντος σκληροτέραν .
προσήνεγκε δὲ ὁ σωτὴρ τὸ ἑαυτοῦ πῦρ καὶ ἐποίησε τὴν ἀδάμαντα ψυχὴν κηροῦ ἁπαλωτέραν .
ὥστε , φησί , καὶ μονότονος καὶ φιλόνεικος λῦσόν σου τὴν ἔνστασιν .
Εἰ μή σου νίψω τοὺς πόδας , οὐκ ἔχεις μέρος μετ ἐμοῦ .
καὶ ὁ μονότονος καὶ ὁ φιλόνεικος λέγει ·
κύριε , μὴ μόνον τοὺς πόδας , ἀλλὰ τὰς καὶ χεῖρας καὶ τὴν κεφαλήν 0 .
τὸ κεφάλαιον ἀπεστέρει καὶ μετὰ τόκου ἀπέδωκε .
χριστιανῶν ἦθος οὐκ ἐστὶ μονότονον .
Οὐ δεῖ Χριστιανῶν ἔμφιλον ἦθος ἔχειν .
Οὐ δεῖ αὐτὸν ποικίλον εἶναι εἰς ἐπιβουλήν , ἀλλ ἀπολύτροπον εἰς ἀρετήν 0 .
Οἷον δεῖ εἶναι , φαιδρὸν μὲν ἐν καιρῷ φαιδρότητος , στυγνὸν δὲ ἐν καιρῷ λύπης , Χαίρειν μετὰ χαιρόντων , νηστεύειν μετὰ νηστευόντων , κλαίειν μετὰ κλαιόντων 0 .
τοῦτο γάρ ἐστιν Εἴτε ἐσθίετε , εἴ τε πίνετε , πάντα εἰς δόξαν θεοῦ ποιεῖτε .
Οὐδὲν οὖν ὤνησεν ἡ Πέτρου μονοτονία .
ἐλύθη γὰρ ὡς καὶ ἄλλου 0 .
ὅτε ἦλθεν ὁ Χριστὸς βαπτισθῆναι ὑπὸ Ἰωάννου , λέγει αὐτῷ ὁ Βαπτιστής ·
κύριε , ἐγὼ χρείαν ἔχω ὑπὸ σοῦ βαπτισθῆναι καὶ σὺ ἔρχῃ πρός με ;
λέγει αὐτῷ ὁ σωτήρ ·
ἄφες ἄρτι .
μὴ φιλονείκει , μὴ ἀνθίστασο , ὅτι θεία ἐστὶν ἡ γνώμη .
μὴ πρὸ καιροῦ γυμνώσῃς τὸ ἀξίωμα .
ἔασόν με πληρῶσαι τὴν τάξιν καὶ δεῖξαι ἀληθῶς ὅτι ἄνθρωπον ἔλαβον , ἵνα διὰ τοῦ ἀνθρώπου τοῦ ἀληθινοῦ θεὸν ἀναφανῶ .
μόνον εἶπεν ·
ἄφες ἄρτι , καὶ εὐθέως ἐπισημαίνεται ὁ εὐαγγελιστής ·
τότε ἀφῆκεν αὐτὸν βαπτισθῆναι .
ἐφιλονείκησεν ὡς εὐσεβὴς καὶ ὑπήκουσεν ὡς φιλόθεος 0 .
ὁ ὢν δέσποτα κύριε , σὺ οἶδας ὅτι νεώτερός εἰμι .
καὶ εἶπε κύριος πρός με ·
μὴ λέγε ὅτι Νεώτερος ἐγώ εἰμι , ὅτι πρὸς οὓς ἂν ἐχαποστελῶ σε , πορεύσῃ .
ἔλυσε τὴν μονοτονίαν ἡ εὐτονία .
προχείρισαι ἄλλον .
ἰσχνόφωνος γάρ εἰμι καὶ βραδύγλωσσος .
ἀλλ οὐκ ἐνέδωκεν .
ἐὰν μὴ νίψω σου τοὺς πόδας , οὐκ ἔχεις μέρος μετ ἐμοῦ .
ἐν τούτῳ ὀφείλομεν εἰδέναι ὅτι μέρος τῶν πιστῶν ὁ θεός ἐστι καὶ μέρος τοῦ θεοῦ οἱ πιστοί 0 .
ὅλος ὁ κόσμος τοῦ θεοῦ ἐστι ·
οἶδε δὲ τοὺς πιστοὺς ὁ θεός .
ὅλος ὁ κόσμος φησὶν ἐκτίσθη ὑπ ἐμοῦ , ἀλλ οὐδέν μοι διαφέρει ἢ τὸ τῶν πιστῶν μέρος 0 .
διὰ τοῦτο οἱ μὲν πιστοὶ ἐβόων , ὡς ὁ Δαυίδ 0 ·
μερίς μου ὁ κύριος ἐν γῃ ζώντων καὶ πάλιν 0 ·
ἡ δὲ Μαρία καθημένη πρὸς τοῖς ποσὶ τοῦ δεσπότου ἤκουσε διδασκαλίας καὶ λέγει ὁ σωτήρ ·
μαρία δὲ τὴν ἀγαθὴν μερίδα ἐξελέξατο , ἥτις οὐκ ἀφαιρεθήσεται ἀπ αὐτῆς .
ὁρᾷς ὅτι τῶν πιστῶν ἡ μερὶς ὁ θεός ἐστι ;
λοιπὸν δεῖξαι ἀναγκαῖον ποῦ ἡ μερὶς τοῦ θεοῦ οἱ πιστοί 0 .
ὅτε διεμέριζεν ἔθνη ὁ ὕψιστος , διέσπειρεν υἱοὺς Ἀδάμ , ἔστησεν ὅρια ἐθνῶν κατὰ ἀριθμὸν ἀγγέλων θεοῦ καὶ ἐγεννήθη μερὶς κυρίου λαὸς αὐτοῦ Ἰακώβ .
ἐπειδὴ ὅλος ὁ κόσμος ἦν αὐτοῦ , μόνος δὲ λαὸς αὐτοῦ ἤκουσεν Ἰακώβ .
καὶ εἶδον καὶ ἰδοὺ ἐκάλεσε κύριος τὴν δίκην ἐν πυρὶ καὶ κατέφαγε τὴν ἄβυσσον τὴν πολλὴν καὶ κατέφαγε τὴν μερίδα κυρίου ·
τὸν λαὸν λέγει .
καὶ εἶπόν φησι ·
κόπασον , κύριε , ἀπὸ τοῦ Ἰακώβ , ὅτι ὀλιγοστός ἐστιν , ἀντὶ τοῦ μὴ ἀναλώσῃς ἡμᾶς .
ταῦτα μὲν εἴρηται διὰ τὸ λέγειν τὸν σωτῆρα ·
μερὶς οὖν τῶν πιστῶν ὁ θεὸς καὶ μερὶς τοῦ θεοῦ οἱ πιστοί 0 1 .
λέγει ὁ Πέτρος ·
κύριε , μὴ μόνον τοὺς πόδας μου νίψεις , ἀλλὰ καὶ τὰς χεῖρας καὶ τὴν κεφαλήν .
ἐνόμισεν ὁ Πέτρος ὅτι ἡ ἀπόνιψις ἐκείνη ἁμαρτιῶν ἦν ἄφεσις καὶ ἤθελε δι ὅλου τοῦ σώματος λαβεῖν ἄφεσιν .
ἡ δὲ οὐχ ἁμαρτιῶν ἄφεσις ἦν , ἀλλ εὐλαβείας ὑπόθεσις .
Εἶτα λέγει ὁ σωτήρ ·
ὁ λελουμένος οὐ χρείαν ἔχει , εἰ μὴ μόνον τοὺς πόδας νίψασθαι 0 ·
ἤδη ὑμεῖς καθαροί ἐστε διὰ τὸν λόγον , ὃν λελάληκα ὑμῖν .
ἀλλὰ ταῦτα μὲν ταύτην ἔχει τὴν ἕξιν .
ὅτε δὲ ἀπένιψε τοὺς πόδας καὶ ἐξέμαξε , λαβὼν τὰ ἱμάτια ἀνέπεσεν .
ἐτήρησε τοῦ δούλου τὴν μορφὴν καὶ λοιπὸν ἀνακλίνεται ὡς δεσπότης καὶ λέγει μετ αὐθεντίας ·
Οὐκ οἴδατε τί πεποίηκα ὑμῖν ;
ἀντὶ τοῦ οὐκ ἐνοήσατε .
Οὐχ ὑμεῖς λέγετε ·
ὁ κύριος καὶ ὁ διδάσκαλος 0 ;
καὶ καλῶς λέγετε .
Εἰμὶ γάρ .
ὧδε γυμνοῖ τὴν αὐθεντίαν 0 .
ἐξέβαλε τὴν τοῦ δούλου μορφὴν καὶ εἰσάγει τὴν τοῦ θεοῦ .
Εἰ οὖν ἐγὼ ὁ κύριος καὶ ὁ διδάσκαλος ἔνιψα ὑμῶν τοὺς πόδας , πόσῳ μᾶλλον ὀφείλετε ἀλλήλων νίπτειν τοὺς πόδας ;
ὑπόδειγμα γὰρ δέδωκα ὑμῖν  Ὁρῶ ὅτι εὐλαβείας ἦν ὑπόθεσις .
, ἵν  ὡς ἐποίησα ὑμῖν φησιν οὕτω καὶ ὑμεῖς ἀλλήλοις ποιῆτε .
τούτων οὕτω γενομένων προσέρχονται αὐτῷ οἱ μαθηταὶ αὐτοῦ καὶ λέγουσι ·
κύριε , ποῦ θέλεις ἑτοιμάσωμέν σοι φαγεῖν τὸ πάσχα ; .
βλέπε θεοῦ πρόγνωσιν .
ἀπέλθατε εἰς τὴν πόλιν καὶ ἀπαντήσει ὑμῖν ἄνθρωπος κεράμιον ὕδατος βαστάζων .
ἀκολουθήσατε αὐτῷ ὅπου ἀπέρχεται καὶ εἰς ἣν ἂν οἰκίαν εἰσέλθῃ ·
εἴπατε τῷ οἰκοδεσπότῃ ·
ὁ καιρός μου ἐγγύς ἐστιν ·
πρὸς σὲ ποιῶ τὸ πάσχα μετὰ τῶν μαθητῶν μου .
καὶ αὐτὸς ὑμῖν δείξει ἀνώγεον ἐστρωμένον .
τὰ δύο τηρεῖ ·
καὶ τοὺς ἀποστόλους ἐφοδιάζει ἐρωτῆσαι τὸν οἰκοδεσπότην , καί , ἵνα μὴ νομίσωσιν ὅτι ἀγνοεῖ τὸν τόπον , λέγει αὐτοῖς ·
ὑμῖν δείξει ἀνώγεον μέγα ἐστρωμένον .
Εἰ προλέγεις τὸν τόπον , διὰ τί λέγεις τοῖς μαθηταῖς ·
ἐρωτήσατε περὶ τοῦ τόπου ;
πρὶν ἐρωτήσωμεν ἐμάθομεν ;
ναί φησι καί μοι πρέπει προλέγειν ὡς θεῷ καὶ ὑμῖν ἐρωτᾶν ὡς ἀνθρώποις 0 .
Οὐδαμοῦ δὲ Χριστὸς παραδίδωσι τὸ μυστήριον ἐν ταπεινοῖς τόποις , ἀλλ ἐν τῇ ὀρεινῇ ἢ ἐν ὑπερῴῳ .
Οὐδὲν γὰρ κατώγεον ἐπὶ Χριστοῦ .
διὰ τοῦτο ὅτε καὶ τὴν ἐπιφοίτησιν ἐδέχοντο τοῦ ἁγίου πνεύματος οἱ ἀπόστολοι ἐν ὑπερῴῳ ἦσαν συνηγμένοι .
τότε φησὶν ἀπέστειλε δύο τῶν μαθητῶν ἑτοιμάσαι τὸ πάσχα .
τίνες δὲ ἦσαν οὗτοι ;
πέτρος καὶ Ἰωάννης 0 .
διὰ τί παρὰ τοὺς δώδεκα Πέτρον καὶ Ἰωάννην ἀπέστειλε ;
πέτρος ἦν ὁ ὁμολογήσας ὅτι σὺ εἶ ὁ Χριστὸς ὁ υἱὸς τοῦ θεοῦ τοῦ ζῶντος .
ἰωάννης δὲ ἔμελλε κηρύττειν τὸ ἐν ἀρχῇ ἦν ὁ λόγος καὶ ὁ λόγος ἦν πρὸς τὸν θεόν , καὶ θεὸς ἦν ὁ λόγος .
ἀποστέλλει τὸν θεμέλιον τῆς πίστεως καὶ τὸν υἱὸν τῆς βροντῆς , ἵνα ἐν μὲν τῷ θεμελίῳ πήξῃ τὸ τῆς εὐσεβείας μυστήριον , ἐν δὲ τῷ υἱῷ τῆς βροντῆς ἀστράψῃ τὰ τῆς δικαιοσύνης ἐντάλματα .
πάλιν διὰ τί Πέτρον καὶ Ἰωάννην ἀποστέλλει ;
ἵνα δειχθῇ ὅτι καὶ τῆς σεμνογαμίας καὶ τῆς παρθενίας ἥπλωται τὸ δῶρον , καὶ γίνονται κοινωνοὶ τοῦ πάσχα καὶ οἱ ἐν σεμνογαμίᾳ καὶ οἱ ἐν παρθενίᾳ καλῶς ζῶντες .
Αποστέλλει παρθενίαν καὶ σεμνογαμίαν ἑτοιμάσαι αὐτῷ τὸ πάσχα ·
ὥσπερ ἐν τῷ ὄρει Μωϋσῆν καὶ Ἠλίαν παρέστησε , τὸν μὲν ἀπὸ σεμνογαμίας , τὸν δὲ ἀπὸ παρθενίας λάμποντα , ἵνα φανῇ σεμνογαμία καὶ παρθενία παρεστῶσαι τῷ Χριστῷ ·
ἐπιθυμίᾳ γὰρ ἐπεθύμησα μεθ ὑμῶν τὸ πάσχα τοῦτο φαγεῖν .
Οὐκ ἀναγκαζόμενος βιάζεται ·
οὐκ ἀκούσιον τὸ πάθος , ἀλλ ἑκούσιος ἡ γνώμη 0 .
Εἰ ὁ δεσπότης εὐεργετῶν εἶπεν ·
ἐπιθυμίᾳ ἐπεθύμησα , τί εἴπωμεν ἡμεῖς ;
προλαμβάνεις γὰρ τὰς φωνὰς ἡμῶν , δέσποτα , ἡμέτερα προλαμβάνεις ἁμαρτήματα καὶ προλάμπεις ταῖς εὐεργεσίαις .
ἡμεῖς ὀφείλομεν εἰπεῖν ·
ἐπιθυμοῦμεν ἰδεῖν τὸ πάσχα καὶ σὺ προλαμβάνεις ;
πηγὴ ἐπιθυμεῖ ποτε τῶν διψώντων ἢ οἱ διψῶντες τῆς πηγῆς 0 ;
τράπεζα ἐπιθυμεῖ τῶν πεινώντων ἢ οἱ πεινῶντες τῆς τραπέζης 0 ;
ἡμῖν πρέπει λέγειν Ὃν τρόπον ἐπιποθεῖ ἡ ἔλαφος ἐπὶ τὰς πηγὰς τῶν ὑδάτων , οὕτως ἐπιποθεῖ ψ ψυχή μου πρὸς σέ , ὁ θεός .
ἀλλ ἐπειδὴ πρόκειται τοῦ σωτῆρος μυσταγωγία , αὐτὸ τὸ πάθος τὸ ἔνδοξον , αὐτὴ τοῦ πάθους ἡ παράδοσις , δεῖ τῷ λόγῳ παραχωρῆσαι τῷ καιρῷ , ἵνα καὶ διψῶντες ἀπολαύσωμεν καὶ οἱ πιστοὶ στηριχθῶσι καὶ οἱ μέλλοντες φωτίζεσθαι τὸν ἀρραβῶνα δέξωνται καὶ φυλάξωνται οἱ πιστοί .
μὴ προφάσει τοῦ δώρου λύσῃς τῆς νηστείας τὸν δρόμον .
ὥσπερ ὁ τὴν ὁδὸν διανύων τὴν μακρὰν καὶ διὰ τὴν τοῦ σώματος θεραπείαν ἀναπαύσεται , εἴ τε ἐν δοχείοις , εἴ τε ἐν ἄλλοις τόποις , οὐ παύεται τῆς ὁδοῦ , ἀλλ ἀναπαύεται μὲν ἐπὶ τὸ θάλψαι τὸ σῶμα , τοῦ δὲ σκοποῦ τῆς ὁδοιπορίας οὐκ ἀφίσταται , οὕτω καὶ ἡμῖν ἔδωκε τὴν ἀπόλαυσιν τῶν ἀγαθῶν αὐτοῦ ὁ σωτήρ , οὐχ ἵνα τρυφήσωμεν , ἀλλ ἵνα τὴν σάρκα καὶ τὴν ψυχὴν θεραπεύσωμεν 0 1 2 .
μὴ τοίνυν προφάσει τῶν μυστηρίων εἰσαγάγῃς τὸ ἀλλότριον .
μή , ἐπειδὴ μεταλαμβάνεις , νομίσῃς ἀδελφὴν χάριν εἶναι τῆς κραιπάλης .
ταῦτα δὲ φυλαττέσθωσαν μὴ οἱ πιστοὶ μόνον , ἀλλὰ καὶ οἱ κατηχούμενοι .
πρὸ τῆς δωρεᾶς δεῖξον τὸ ἀξίωμα τοῦ δώρου .
τίς χρεία λόγου 0 ;
τὴν συνείδησίν σου ἐξέτασον .
ποίᾳ παρρησίᾳ προσέρχεται ὁ κλέψας τὴν νηστείαν ;
ἀληθῶς προσέρχῃ αὔριον καὶ μηδενός σου κατηγοροῦντος ἢ συνείδησίς σου κατηγορήσει .
Εἶδες οὖν τινά ποτε μεθ ἑαυτοῦ κατήγορον φέροντα ;
μᾶλλον ἔχε συνήγορον τὴν συνείδησιν .
ἡ σήμερον ἡμέρα , τουτ έστιν ἡ ἁγία αὕτη μυσταγωγία , οὐ θέλει τῆς νηστείας τὸν δρόμον , οὐ δὲ τὴν ἐν τῷ ἁγίῳ πάσχα μυσταγωγίαν .
ἀλλ ἐπειδὴ ἔστι μὲν ἐν αὐτῇ τοῦ πάθους ἡ παράδοσις , ἐν ἐκείνῃ δὲ τῆς ἀναστάσεως ἡ ἀπόδειξις , γενώμεθα κοινωνοὶ καὶ τῆς ἀναστάσεως μέτοχοι 0 .
σήμερον κοινωνήσωμεν τῷ πάθει , τότε τῇ ἀναστάσει 0 .
σήμερον κοινωνοῦντες μὴ εἰς σπατάλην ἐκδῶμεν ἑαυτοὺς , ἀλλ εἰς δάκρυα .
μετὰ γὰρ τὴν ἀνάστασιν οὐκ ἔστι λύπη .
ἀκμὴν ἐν πάθει ὁ δεσπότης καὶ σὺ τρυφᾷς 0 ;
Οὐκ οἶδας πῶς πολλοὶ πολλάκις καὶ τῶν μεγάλων μέμψιν ὑπέστησαν ἐπὶ βασιλικῷ πένθει τρυφήσαντες , καὶ τιμωρίαν ὑπέσχον ;
σὺ δὲ βλέπων τὸ δεσποτικὸν πάθος ἔτι ἐπὶ σταυροῦ λάμπον , οὐδέπω τῆς ἀναστάσεως φέρων τὸν λόγον , προλαβὼν τῆς ἀναστάσεως τὴν εὐφροσύνην , σπατάλῃ ἑαυτὸν ἐξέδωκας ;
ταῦτα λέγω , οὐχ ὅτι δεῖ πενθεῖν αὐτὸν τὸν σωτῆρα , ὡς ἄξια πένθους ὑποστάντα , ἀλλ ὅτι χρὴ ἡμᾶς τὴν οἰκείαν εὐγνωμοσύνην ἐπιδείκνυσθαι , ἵνα κοινωνήσαντες αὐτοῦ τῷ πάθει , κοινωνοὶ γενώμεθα τῆς ἀναστάσεως ·
ὅτι αὐτῷ πρέπει τῷ κυρίῳ ἡ δόξα , ἡ τιμή , καὶ ἡ προσκύνησις , ἅμα τῷ πατρὶ καὶ τῷ παναγίῳ καὶ ζωοποιῷ πνεύματι , νῦν καὶ ἁεὶ καὶ εἰς τοὺς αἰῶνας τῶν αἰώνων 0 .
ἰατρῷ ἔοικεν ὁ τῆς ἐκκλησίας διδάσκαλος , πολλῶν καὶ ποικίλων παθῶν αὐτὴν κεκτημένων , καὶ ἑκάστῳ τῶν ἀῤῥωστούντων κατὰ τὴν τοῦ πάθους χρείαν διδόντι τὸ μάλαγμα .
Οἷον , ἦλθόν τινες ἐν τῷ ἰατρείῳ τῆς Ἐκκλησίας ὑπὸ τοῦ οἰδάνοντος πάθους τῆς ὑπερηφανίας ἁλισκόμενοι ·
λαβόντες τὸ ἔμπλαστρον τῆς ταπεινοφροσύνης , τὸ οἰδάνον πάθος τῆς ὑπερηφανίας ἰάσαντο .
ἄλλοι προσέδραμον ὑπὸ ὀργῆς ἐκφλεγόμενοι ·
χαλασθέντες καὶ οὗτοι ὑπὸ τῶν τῆς ψυχῆς τὴν ἀῤῥωστίαν κατέσβεσαν .
ἕτεροι δὲ ὑπὸ τῶν τῆς σαρκὸς παθῶν πρὸς λαγνείαν οἰστρηλατούμενοι προσέδραμον ·
καὶ οὗτοι λαβόντες τὸ ἔμπλαστρον τῆς σωφροσύνης , τῇ ἁγνείᾳ ἑαυτοὺς περιέσφιγξαν .
δεῦτε τοίνυν , ἀγαπητοί , ἐπειδήπερ ὁ προλαβὼν διδάσκαλος τὰς τῶν ἀῤῥωστούντων ψυχὰς τῇ τριπλόκῳ πίστει ἐθεράπευσε , καὶ ἡμεῖς τοῖς ἐκείνου ἴχνεσιν ἀκολουθήσωμεν .
Οἶμαι δὲ καὶ πολλοὺς τῶν ἐνθάδε ἑστώτων βούλεσθαι ἀκούειν περὶ πίστεως οὐχ ὅτι αὐτοὶ χρήζουσιν , ὑγιαίνουσι γάρ , ἀλλὰ βουλόμενοι δι αὐτῆς τοὺς ἀῤῥωστοῦντας θεραπεῦσαι .
πολλοὶ γάρ εἰσιν ὑγιαίνοντες μὲν αὐτοί , οὐ δυνάμενοι δὲ τοὺς κακῶς ἔχοντας θεραπεῦσαι δι ἑαυτῶν .
διὸ , ἀγαπητοί , καίτοι πρόθεσιν ἔχων τὸ ἀρτίως ἐν τῷ εὐαγγελίῳ ὑπαναγνωσθὲν ὑμῖν γράμμα συντρίψαι , κ ἀν αὐτῷ τῷ πνεύματι τοὺς παρόντας ποτίσαι 0 ·
τοῦτο μὲν ὑπερτίθεμαι , ποιῶ δὲ ἐκεῖνο ὅπερ ἐπηγγειλάμην .
δεῖ γὰρ μαθητὰς ὄντας ἡμᾶς τοῦ ἀποστόλου , τοῖς πᾶσι τὰ πάντα γενέσθαι , ἵνα τοὺς πάντας κερδήσωμεν .
παρακαλῶ δέ , κ ἂν σφαλλώμεθα ἐν ταῖς λέξεσι , συγγνώμην ἡμῖν ἀπονείμασθαι .
Οἱ γὰρ ἐξ αὐτοσχεδίου λέγοντες , πολλάκις σφάλλονται , τοῦ νοῦ μὴ ἐπαρκοῦντος καὶ τὴν γραφὴν θεωρῆσαι , καὶ τὸν λόγον κοσμῆσαι .
καὶ αὐτοὶ δὲ ὑμεῖς τὸν ἔνδοθεν ὑμῶν ἄνθρωπον τῆς καρδίας παραστήσατε ἐνθάδε καθαρώτατον , ἵνα ἕκαστος ὑμῶν μὴ μόνον τῶν λεγομένων ἀκούῃ , ἀλλὰ καὶ βλέπῃ , καὶ ἑκάστου πράγματος μανθάνῃ τὴν δύναμιν .
πρῶτον οὖν ἐστι πίστις ἡ πρὸς θεὸν πρᾶγμα ἀκατάληπτον , ἀψηλάφητον , ἀθεώρητον , ἀκατηγόρητον , σιωπῇ τιμώμενον καὶ προσκυ νούμενον ·
πίστις ἀπὸ πατρὸς μὲν ἄρχεται , ἐπὶ υἱὸν δὲ ἔρχεται , εἰς δὲ τὸ πνεῦμα πληροῦται ·
πίστις ἕδρα ψυχῆς , θεμέλιος ζωῆς , ἀθάνατος ῥίζα 0 ·
πίστεως δὲ ῥίζα ζῶσα ὁ πατήρ , κλάδος ἀμάραντος ὁ υἱὸς , καρπὸς ἀθάνατος τὸ πνεῦμα τὸ ἅγιον 0 1 .
τριὰς ἁπλῆ , ἀσύνθετος , ἀνέκφραστος , ἀδιήγητος , ἀδιαίρετος κατὰ συμφωνίαν , κατὰ δύναμιν , κατ ἐνέργειαν , κατὰ θεότητα , κατὰ μέγεθος , ἐν ὑποστάσεσι καὶ ὀνόμασι διῃρημένη , ἐν πράγμασι καὶ δυνάμεσιν ἡνωμένη 0 ·
τριὰς πρὸ αἰώνων ὑπάρχουσα , οὐκ ἀπ ἀρχῆς ἀρξαμένη τοῦ εἶναι , ἀλλὰ ἄναρχος , ἄχρονος , ἀγήρατος , ἀθάνατος , ἀτελεύτητος , οὐκ αὔξουσα , ἢ λήγουσα , οὐ γηράσκουσα , ἀλλὰ ἀκατάλυτος οὖσα 0 ·
ὡσαύτως τυγχάνουσα τριάς , οὐ νῦν εὑρεθεῖσα τὸ προσκυνεῖσθαι , ἀλλ ἀπὸ αἰώνων ὑπὸ ἀγγέλων ἐν οὐρανοῖς προσκυνουμένη , ὑπὸ πατέρων ἐπὶ γῆς δοξαζομένη , ὑπὸ προφητῶν τιμωμένη , ὑπὸ ἀποστόλων κηρυττομένη , ὑπὸ ἐκκλησίας μέχρι νῦν μεγαλυνομένη 0 .
καὶ ἀρξώμεθα , ἀγαπητοί , ἀπὸ τῶν οὐρανῶν ·
ἀρξώμεθα δεικνύειν τὴν τῆς τριάδος μίαν κυριότητα , καὶ προσκύνησιν καὶ μεγαλότητα .
τρίτον οἱ ὑπέρτατοι ἄγγελοι , καὶ δυνάμεις , Χερουβεὶμ καὶ Σεραφεὶμ τὸ ἅγιος , ἅγιος , ἅγιος , ἀκαταπαύστῳ στόματι μελῳδοῦντα εἰς μίαν κυριότητα κορυφοῦσι τὴν δόξαν .
τρεῖς ἀγγέλους Ἀβραὰμ ὁ πατριάρχης τυγχάνων ὑπὸ τὴν δρῦν τὴν Μαμβρὴ ἐν τῇ σκηνῇ θεωρήσας , μίαν κυριότητα , ἰσότητα τριάδι τῶν ἀγγέλων ἀπένειμε .
τρεῖς δὲ ἄγγελοι , καὶ δρὺς καὶ σκηνὴ καὶ Ἀβραὰμ καὶ σταυρὸς καὶ ἐκκλησία καὶ σπέρμα ἀνθρώπων 0 .
Αὐτὸς Ἀβραὰμ ὁδὸν τριῶν ἡμερῶν ἐπορεύθη ἐπὶ τὸ τὸν υἱὸν αὐτοῦ Ἰσαὰκ εἰς ὁλοκάρπωσιν τῷ θεῷ ἀνενέγκαι .
τριήμερος δὲ ὁδὸς καὶ Ἰσαὰκ ὁλοκαρπούμενος , τριήμερον διὰ σταυροῦ τὸ πάθος τοῦ μονογενοῦς 0 .
ὅτι δὲ τοῦ Χριστοῦ μυστήριον Ἀβραὰμ ἐν τῷ Ἰσαὰκ ἐθεώρει , Ἀβραὰμ ὁ πατὴρ ὑμῶν ἠγαλλιάσατο , ἵνα ἴδῃ τὴν ἡμέραν τὴν ἐμήν ·
καὶ εἶδε , καὶ ἐχάρη .
τριῶν ἡμερῶν καὶ Μωυσῆς πορεύεται ἐπὶ τῷ θῦσαι τῷ θεῷ .
ὁδὸν τριῶν ἡμερῶν πορευσόμεθα ἐπὶ τὸ θῦσαι κυρίῳ τῷ θεῷ ἡμῶν .
τρία μέτρα σεμιδάλεως καὶ Σάῤῥα λαβοῦσα , τοὺς ἐγκρυφίας ποίησε ·
τρίμετρον δὲ σεμιδάλεως καὶ Σάῤῥα καὶ ἐγκρυφίαι , τρίπλοκος πίστις καὶ ἐκκλησία ἐν τῷ κρυπτῷ τῆς καρδίας τῶν ἀνθρώπων φυλαττομένη 0 .
τρεῖς ῥάβδους Ἰακὼβ λαβὼν ἐν τῷ ὕδατι ἐμβαλὼν τὰ πρόβατα τοῦ Λάβαν ἐπότισε ·
τρεῖς ῥάβδοι καὶ ὕδωρ καὶ πρόβατα ποτιζόμενα 0 .
τριὰς καὶ βάπτισμα καὶ λαὸς φωτιζόμενος 0 .
τρεῖς ἡμέρας καὶ τρεῖς νύκτας Ἰωνᾶς ἐν τῷ κήτει πεποίηκε ·
τρεῖς δὲ ἡμέραι καὶ νύκτες , Ἰωνᾶς καὶ τὸ κῆτος , τοῦ μονογενοῦς ἐν τῷ ᾅδῃ 0 .
καὶ ὅτι ταῦτα οὕτως ἔχει , λεγέτω ·
ὃν τρόπον Ἰωνᾶς ἐν τῇ κοιλίᾳ τοῦ κήτους πεποίηκε τρεῖς ἡμέρας καὶ τρεῖς νύκτας ·
οὕτω δὴ καὶ τὸν υἱὸν τοῦ ἀνθρώπου ἐν τῇ καρδίᾳ τῆς γῆς ποιῆσαι τρεῖς ἡμέρας καὶ τρεῖς νύκτας .
τρεῖς ἡμέρας καὶ Νινευῖται νηστεύσαντες ἔζησαν ·
τρεῖς ἡμέραι καὶ νηστεία καὶ Νινευῖται ζῶντες , τριὰς φωτοφόρος καὶ ἀποχὴ κακῶν καὶ κόσμου ζωή 0 .
τρίτον Ἠλίας ὁ προφήτης ἐπὶ τοὺς σχίδακας καὶ τὰ μέλη τοῦ βοὸς τὸ ὕδωρ ἐπιχέων , πῦρ οὐρανόθεν ἐπ αὐτὰ κατήγαγε ·
τρισσὸν δὲ ὕδωρ καὶ σχίδακες καὶ μέλη βοὸς καὶ πῦρ οὐράνιον , τρίπλοκον βάπτισμα καὶ σταυρὸς καὶ μέλη Χριστοῦ καὶ οὐράνιον φέγγος 0 .
τρίτον τῆς ἡμέρας καὶ Δανιὴλ τὰς θυρίδας τοῦ οἴκου αὐτοῦ ἀνοίγων κατὰ ἀνατολὰς προσευχόμενος τοῦ αἰτήματος ἔτυχε , διδάσκοντος τοῦ μυστηρίου ·
δεῖ δὲ ἡμᾶς τοὺς ὀφθαλμοὺς τῆς ψυχῆς ἀνοίγοντας , πατρὶ καὶ υἱῷ καὶ ἁγίῳ πνεύματι κατὰ ἀνατολὰς ἐντυγχάνειν .
τρεῖς παῖδες ἄφθοροι ἐν τῇ καμίνῳ τοῦ πυρὸς ἐμβληθέντες , αὐτοὶ μὲν οὐδὲν ἔπαθον , τοὺς δὲ Χαλδαίους ἐνεπύρισαν ·
τρεῖς παῖδες ἄφθοροι καὶ κάμινος καὶ Χαλδαῖοι , τριὰς ἄφθαρτος καὶ κρίσις καὶ δαίμονες ἀπολλύμενοι 0 .
πίστις , ἐλπίς , ἀγάπη 0 ·
πίστις εἰς τὸν πατέρα , ἐλπὶς εἰς τὸν υἱόν , καὶ τὸ πλήρωμα τοῦ νόμου ἀγάπη 0 1 ·
ὃ γὰρ καρπὸς τοῦ Πνεύματός ἐστιν ἡ ἀγάπη .
ὑπὲρ τούτου τρὶς τὸν κύριον παρεκάλεσα .
καὶ πρόσεχε σοφίαν ἀνδρὸς ἐν εὐτελεστάτῳ ῥήματι συνειλημμένην .
Οὐχ εἶπε , τρίτον τὸν κύριον παρεκάλεσα , ἀλλὰ τρίς ·
πατήρ , υἱὸς καὶ τὸ ἅγιον πνεῦμα , τρεῖς ὑποστάσεις , μία δὲ κυριότης 0 1 .
καὶ τρίς , φησίν , ἐῤῥαβδίσθην ·
τουτέστι , τρεῖς μὲν ὑποστάσεις ὡμολόγησα , εἰσάπαξ δὲ τὴν πίστιν τῆς τριάδος τῷ λίθῳ τῆς ὁμολογίας πρὸς μίαν συμφωνίαν τὴν ψυχήν μου ἐστήλωσα .
καὶ τρίς , φησίν , ἐναυάγησα ·
τουτέστι , τὸν φόρτον τῶν Ἰουδαϊκῶν ἁμαρτημάτων ἐν ὀνόματι πατρὸς καὶ υἱοῦ καὶ ἁγίου πνεύματος ἐν τῇ πηγῇ τοῦ βαπτίσματος κατεπόντισα .
τρία σάτα ἀλεύρου καὶ ἡ βασιλεία τῶν οὐρανῶν ὁμοιωθεῖσα , γυνὴ λαβοῦσα , καὶ μικρὰν ζύμην ἐγκρύψασα , ὅλον τὸ φύραμα ἐζύμου 0 ·
τρία δὲ σάτα ἀλεύρου καὶ μικρὰ ζύμη καὶ γυνὴ ζυμοῦσα ἡ σοφία ἐστὶ διὰ τοῦ σώματος τὸν Χριστοῦ πᾶσαν τὴν ἀνθρωπότητα εἰς τὴν τῆς τριάδος πίστιν μεταστρέφουσα .
πορευθέντες μαθητεύσατε πάντα τὰ ἔθνη βαπτίζοντες αὐτοὺς εἰς τὸ ὄνομα τοῦ πατρὸς καὶ τοῦ υἱοῦ καὶ τοῦ ἁγίου πνεύματος .
μίαν ἐνέργειαν ἑτοίμως ἀποδείξομεν ·
μιᾶς δὲ ἐνεργείας πατρὸς καὶ υἱοῦ καὶ ἁγίου πνεύματος ἀποδεικνυμένης , ἀνάγκη πᾶσα καὶ μίαν οὐσίαν πιστευθῆναι 0 ·
ὧν γὰρ ἡ ἐνέργεια μία καὶ οὐσία μία 0 .
ἀρξώμεθα τοίνυν λέγειν περὶ κοσμοποιίας , περὶ υἱοθεσίας , περὶ ἐλευθερίας , περὶ οὐρανοῦ καὶ γῆς συστάσεως , καὶ ἁπαξαπλῶς περὶ παντὸς ἔργου καὶ τῶν ἄλλων τῆς ζωῆς ἡμῶν χρειῶν , ἀφορμὰς ὑπὸ πατρὸς καὶ υἱοῦ καὶ ἁγίου πνεύματος ἐπιτελουμένας .
ἄρξωμεν ἀπὸ τῶν πρώτων , καὶ ἔλθωμεν ἐπὶ τὰ δεύτερα , εἶθ οὕτω καθεξῆς τὸν λόγον ἡμῶν περισώσωμεν .
τὸν οὐρανὸν ἐποίησεν ὁ πατὴρ οὐκ ἄνευ λόγου καὶ πνεύματος ·
τῷ γὰρ λόγῳ κυρίου οἱ οὐρανοὶ ἐστερεώθησαν , καὶ τῷ πνεύματι τοῦ στόματος αὐτοῦ πάσα ἡ δύναμις αὐτῶν 0 .
πᾶσαν τὴν οἰκουμένην ἐπλήρωσεν ὁ πατήρ , Τὸν οὐρανὸν καὶ γῆν ἐγὼ ἐκπληρῶ , λέγει κύριος .
πάντα γὰρ δι αὐτοῦ ἐγένετο , καὶ ἄνευ αὐτοῦ ἐγένετο οὐδέν .
πνεῦμα Κυρίου ἐπλήρωσε τὴν οἰκουμένην .
τί δέ 0 ;
τὸ μέγιστον τῶν κτισμάτων , ὁ ἄνθρωπος , οὐχ ὑπὸ πατρὸς μόνον γεγένηται , ἀλλὰ συνεργοῦντος τοῦ υἱοῦ , συμπληροῦντος τοῦ ἁγίου πνεύματος ·
ποιήσωμεν γάρ , φησίν , ἄνθρωπον κατ εἰκόνα ἡμετέραν καὶ καθ ὁμοίωσιν .
ποιήσωμεν .
οὐ ποιήσω μὲν ἐγώ , οὐ ποιήσῃς δὲ σύ , οὐ ποιήσῃ ἐκεῖνος , ἀλλὰ ποιήσωμεν .
Εἰ γὰρ εἶπε , ποίησον σύ , ἐδείκνυε τὸν ὑπουργόν ·
τὸ δὲ ὁμότιμον διδάξας λέγει ποιήσωμεν ἄνθρωπον .
κοινὴ ἡ γνώμη , κοινὴ ἡ πρᾶξις , κοινὸν καὶ τὸ πλάσμα 0 1 .
ὅτι δὲ πατὴρ καὶ υἱὸς καὶ ἅγιον πνεῦμα πεποίηκε τὸν ἄνθρωπον , Αἱ χεῖρές σου ἐποίησάν με καὶ ἔπλασάν με .
Οὐ σύ με μόνος πεποίηκας ·
οὐχ ἡ χείρ σου μόνη πεποίηκέ με , ἥτις ἐστὶν ὁ μονογενής σου .
Αἱ χεῖρές σου ἐποίησάν με , τουτ έστιν , ὁ λόγος καὶ τὸ πνεῦμα .
ἡ μὲν τοῦ λόγου σοφία ἔπλασέ με , ἡ δὲ τοῦ πνεύματος σύνεσις ἐποίησέ με , σοῦ συμπληροῦντος .
Αἱ χεῖρές σου ἔπλασάν με , καὶ ἐποίησάν με .
καὶ γὰρ οἱ οὐρανοὶ καὶ ἡ δύναμις τῶν οὐρανῶν δι αὐτοῦ γεγένηνται .
τῷ λόγῳ κυρίου οἱ οὐρανοὶ ἐστερεώθησαν , καὶ τῷ πνεύματι τοῦ στόματος αὐτοῦ πᾶσα ἡ δύναμις αὐτῶν 0 ·
Οὗ αἱ χεῖρες ἔκτισαν τὴν στρατιὰν τοῦ οὐρανοῦ .
καὶ γὰρ ἐνταῦθα διὰ πνεύματος καὶ λόγου σημαίνει τὴν τῶν οὐρανῶν στρατιὰν ἐκτίσθαι .
ποιήσωμεν ἄνθρωπον κατ εἰκόνα ἡμετέραν ·
οὐ κατ εἰκόνας ἡμετέρας , ἀλλὰ ποιήσωμεν ἄνθρωπον κατ εἰκόνα ἡμετέραν ·
τὸ μὲν ποιήσωμεν πληθυντικῶς , τὸ δὲ κατ  εἰκόνα ἡμετέραν ἑνικῶς 0 .
καὶ ἵνα μὴ τις ὑπολάβῃ , ὅτι κατὰ τὴν τοῦ πατρὸς εἰκόνα μόνην γεγένηται ὁ ἄνθρωπος , ἐπήνεγκε τὸ ἡμετέραν .
καὶ διὰ τοῦτο , ἐπειδὴ ἐκείνη ἡ εἴκων ἡ πρωτογενὴς τοῦ Ἀδὰμ τῇ παραβάσει ἐχθρανθεῖσα ἐδεήθη ἀνακαινισμοῦ καὶ καθάρσεως , οὐκ ἐν ὀνόματι πατρὸς μόνου ἐν τῷ βαπτίσματι ἀνακαινίζεται , ἀλλὰ καὶ υἱοῦ καὶ ἁγίου πνεύματος , ἐπειδὴ καὶ ἐξ ἀρχῆς οὕτως ἐγένετο .
ἀμέλει γοῦν σφραγίζει ὁ πατὴρ ἐν τῷ βαπτίσματι , Ὁ δὲ κατεργασάμενος ἡμᾶς εἰς τοῦτο αὐτὸ θεός , καὶ χρίσας ἡμᾶς καὶ σφραγισάμενος ἡμᾶς 0 .
σφραγίζει δὲ καὶ τὸ πνεῦμα τὸ ἅγιον ·
μὴ λυπεῖτε γὰρ τὸ πνεῦμα τὸ ἅγιον , ἐν ᾧ ἐσφραγίσθητε εἰς ἡμέραν ἀπολυτρώσεως .
σφραγιζόμενοι ὑπὸ πατρὸς καὶ πνεύματος τὰς καρδίας ἡμῶν , οὐκ εἰς δύο εἰκόνας μεταμορφούμεθα , ἀλλ εἰς μίαν τὴν τοῦ υἱοῦ αὐτοῦ .
ἐκ δὲ τούτων συνάγεται τὸ εἰς μίαν εἶναι πατρὸς καὶ υἱοῦ καὶ ἁγίου πνεύματος .
σφραγιζόμενοι τὰς καρδίας ἡμῶν , σύμμορφοι τοῦ υἱοῦ γινόμεθα καὶ εἰκὼν θεοῦ , Ἀνὴρ μὲν γὰρ οὐκ ὀφείλει κατακαλύπτεσθαι , εἰκὼν καὶ δόξα θεοῦ ὑπάρχων .
πολὺ μᾶλλον τὸ πνεῦμα τὸ ἅγιον εἰκών ἐστι τοῦ θεοῦ .
μέγας ἐστὶ καὶ υἱός , ἀπέραντόν ἐστι καὶ τὸ πνεῦμα τὸ ἅγιον .
μέγας ὁ Κύριος ἡμῶν , καὶ μεγάλη ἰσχὺς αὐτοῦ  Χριστὸς γὰρ θεοῦ δύναμις  , καὶ τῆς συνέσεως αὐτοῦ οὐκ ἔστιν ἀριθμός 0 1 .
τουτέστι τὸ πνεῦμα τὸ ἅγιον τοῦ θεοῦ πνεῦμά ἐστι σοφίας καὶ συνέσεως .
καὶ εἰρήνη ὁ πατήρ 0 ·
ἰδοὺ ἐκκλινῶ πρὸς αὐτούς , ὡς ποταμὸς εἰρήνης 0 .
Εἰρήνη καὶ ὁ υἱός , Αὐτός ἐστιν εἰρήνη ἡμῶν , ὁ ποιήσας τὰ ἀμφότερα ἕν .
Εἰρήνη καὶ τὸ πνεῦμα τὸ ἅγιον 0 ·
ὁ δὲ καρπὸς τοῦ πνεύματος , φησίν , ἀγάπη , εἰρήνη 0 .
πηγὴ ὁ πατήρ 0 ·
ὅτι παρὰ σοὶ πηγὴ ζωῆς 0 ·
πηγὴ καὶ ὁ υἱός 0 ·
ἐμὲ γὰρ ἐγκατέλιπον πηγὴν ὕδατος ζῶντος .
Εἰ μὴ ἦν δὲ πηγὴ καὶ τὸ πνεῦμα τὸ ἅγιον , οὐκ ἂν Καὶ πάντες ἐν τῷ αὑτῷ πνεύματι ἐβαπτίσθημεν .
ἐντελέστερον δὲ ἔστιν ἐκ τῶν τοῦ κυρίου ῥημάτων καταμαθεῖν , ὅτιπερ πηγῇ τὸ πνεῦμα τὸ ἅγιον παρείκασται .
Εἴ τις διψᾷ , ἐρχέσθω πρός με , καὶ πινέτω ὕδωρ ·
καὶ , καθὼς εἶπεν ἡ γραφή , ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος .
τοῦτο δὲ ἔλεγε περὶ τοῦ πνεύματος , οὗ ἔμελλον λαμβάνειν οὐ πιστεύοντες εἰς αὐτόν .
φῶς ὁ πατήρ , ὅτι ὁ θεὸς φῶς ἐστι 0 ·
φῶς καὶ ὁ υἱός , ἐγὼ γάρ εἰμι τὸ φῶς τοῦ κόσμου 0 ·
φῶς καὶ τὸ πνεῦμα 0 ·
ἀλλ ἐπειδὴ ὡς βεβιασμένον τοῦτο παρά τισι τυγχάνει , Ἐν τῷ φωτί σου ὀψόμεθα φῶς , τὸ πνεῦμα τὸ ἅγιον .
ἐλευθεροῖ ὁ πατὴρ τὸν δεδουλωμένον τῇ ἁμαρτίᾳ ·
ἐλευθεροῖ ὁ υἱός ·
ἐὰν οὖν ὁ υἱὸς ὑμᾶς ἐλευθερώσῃ , ὄντως ἐλεύθεροί ἐστε ·
ἐλευθεροῖ καὶ τὸ πνεῦμα 0 ·
Οὗ γὰρ πνεῦμα κυρίου , ἐκεῖ ἐλευθερία 0 ·
ὁ νόμος τοῦ πνεύματος ἐλευθεροῖ 0 ·
ὁ δὲ νόμος τοῦ πνεύματος ἠλευθέρωσέ σε ἀπὸ τῆς δουλείας τῆς φθορᾶς .
ἀγαθὸς ὁ πατήρ , ἀγαθὸς καὶ ὁ υἱός 0 1 ·
Εἰ , φησίν , ὁ ὀφθαλμός σου πονηρός ἐστιν , ὅτι ἐγὼ ἀγαθός εἰμι ;
ἀγαθὸν καὶ τὸ πνεῦμα τὸ ἅγιον 0 ·
τὸ πνεῦμά σου τὸ ἀγαθὸν ὁδηγήσει με ἐν γῇ εὐθείᾳ .
ὅπου θέλει ἐστὶν ὁ πατήρ ·
οὐχ ἔχει γὰρ ᾧ ὑποτέτακται ·
ὅπου θέλει ἐστὶ καὶ ὁ υἱός ·
ἐλεύθερος γάρ ἐστιν ·
ὅπου θέλει ἐστὶ καὶ τὸ πνεῦμα ·
τὸ δὲ πνεῦμα ὅπου θέλει πνεῖ , καὶ τὴν φωνὴν αὐτοῦ ἀκούεις ·
ἀλλ οὐκ οἶδας πόθεν ἔρχεται , καὶ ποῦ ὑπάγει .
πάντα περιέχει ὁ πατήρ , πάντα περιέχει καὶ ὁ υἱός , πάντα περιέχει καὶ τὸ πνεῦμα τὸ ἅγιον ·
ποῦ πορευθῶ ἀπὸ τοῦ πνεύματός σου ;
καὶ ἀπὸ τοῦ προσώπου σου ποῦ φύγω ;
παντοδύναμος ὁ πατὴρ , Οἶδα , κύριε , ὅτι πάντα δύνασαι , ἀδυνατεῖ δέ σοι οὐδέν 0 ·
παντοδύναμος ὁ υἱὸς , Τῷ πιστεύοντι , φησί , πάντα δυνατά 0 ·
παντοδύναμον καὶ τὸ πνεῦμα τὸ ἅγιον 0 .
ἔστι γάρ , φησίν , αὕτη ἡ τοῦ θεοῦ δύναμις τὸ πνεῦμα τὸ ἅγιον , πνεῦμα νοερόν , ἅγιον , πολυμερές , λεπτόν , εὐκίνητον , τρανόν , σαφές , ἀπήμαντον , ὀξύ , ἀκώλυτον , εὐεργετικόν , φιλάνθρωπον , βέβαιον , ἀσφαλές , ἀμέριμνον , παντοδύναμον καὶ παντεπίσκοπον .
Οὐ μόνον δὲ παντεπίσκοπον τὸ πνεῦμα τὸ ἅγιον , ἀλλὰ γὰρ καὶ ἀνθρώπους ποιεῖ , ὡς μαρτυρεῖ μοι Προσέχετε ἑαυτοῖς καὶ παντὶ τῷ ποιμνίῳ , ἐν ᾧ ἔθετο ὑμᾶς ἐπισκόπους τὸ πνεῦμα τὸ ἅγιον 0 .
ἀπέστειλε προφήτας ὁ πατήρ , ἀπέστειλε προφήτας ὁ υἱός , ἀπέστειλε καὶ τὸ πνεῦμα τὸ ἅγιον , Καὶ νῦν κύριος , κύριος ἀπέσταλκέ με , καὶ τὸ πνεῦμα αὐτοῦ 0 .
ὑπὸ τοῦ υἱοῦ ἐξεπέμφθησαν ἀπόστολοι ·
ἰδοὺ γὰρ ὑμᾶς ἀποστέλλω , ὡς πρόβατα ἐν μέσῳ λύκων 0 ·
ἐξεπέμφθησαν καὶ ὑπὸ πνεύματος ἁγίου , Οἱ μὲν οὖν ἐκπεμφθέντες ὑπὸ τοῦ πνεύματος τοῦ ἁγίου κατῆλθον εἰς Σελεύκειαν .